SET ปิดเช้าบวก 2 จุด รับแรงหนุน “บอนด์ยีลด์” ร่วง แนะจับตาประชุม ECB
SET ปิดเช้าบวก 2 จุด แรงหนุนจากค่าเงินดอลลาร์สหรัฐและบอนด์ยีลด์อ่อนตัวลง ทำให้นักลงทุนคลายกังวลเงินเฟ้อในระยะสั้น แนะจับตาประชุม ECB แนวโน้มช่วงบ่ายคาดแกว่งในกรอบ ให้แนวรับ 1,630 จุด และแนวต้าน 1,650 จุด
SET ปิดเช้าบวก 2 จุด แรงหนุนจากค่าเงินดอลลาร์สหรัฐและบอนด์ยีลด์อ่อนตัวลง ทำให้นักลงทุนคลายกังวลเงินเฟ้อในระยะสั้น แนะจับตาประชุม ECB แนวโน้มช่วงบ่ายคาดแกว่งในกรอบ ให้แนวรับ 1,630 จุด และแนวต้าน 1,650 จุด
8 ก.ย. 2565

นายวีระวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส กล่าวว่า ตลาดหุ้นไทยเช้านี้ปรับขึ้นไปทดสอบแนวต้าน 1,650 จุด โดยได้ Sentiment บวกจากค่าเงินดอลลาร์สหรัฐและอัตราผลตอบแทนพันธบัตรรัฐบาลสหรัฐ (Bond Yield) ที่อ่อนตัวลงมา ส่งผลให้นักลงทุนคลายกังวลเรื่องของเงินเฟ้อในระยะสั้น แต่อย่างไรก็ตามการอปรับตัวขึ้นของดัชนีฯ ยังไม่สามารถผ่านแนวต้านดังกล่าวไปได้
สำหรับแนวโน้มการลงทุนในช่วงบ่าย ดัชนีฯ น่าจะแกว่งตัวในกรอบ เนื่องจากนักลงทุนรอติดตามการประชุมธนาคารกลางยุโรป (ECB) และถ้อยแถลงของนายเจอโรม พาวเวล ประธานธนาคารกลางสหรัฐ (เฟด) ที่จะมีขึ้นในวันนี้ตามเวลาสหรัฐ ขณะที่ตลาดคาดการณ์ว่าเฟดจะปรับขึ้นอัตราดอกเบี้ย 0.75% ในเดือน ก.ย.นี้  ให้แนวรับไว้ที่ 1,630 จุด และแนวต้าน 1,650 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
PTTEP มูลค่าการซื้อขาย 2,072.03 ล้านบาท ปิดที่ 160.50 บาท ลดลง 4.50 บาท
DELTA มูลค่าการซื้อขาย 1,956.34 ล้านบาท ปิดที่ 592.00 บาท เพิ่มขึ้น 20.00 บาท
EA มูลค่าการซื้อขาย 1,723.08 ล้านบาท ปิดที่ 86.75 บาท เพิ่มขึ้น 0.25 บาท
GULF มูลค่าการซื้อขาย 1,602.00 ล้านบาท ปิดที่ 55.75 บาท ลดลง 0.25 บาท
JASIF มูลค่าการซื้อขาย 1,494.86 ล้านบาท ปิดที่ 7.65 บาท ลดลง 0.30 บาท